**Ministru kabineta rīkojuma projekta „Par valsts meža zemes nodošanu Saldus novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Meža likuma 44. panta ceturtās daļas 2. punkta „b” apakšpunkts un Publiskas personas mantas atsavināšanas likuma (turpmāk – Atsavināšanas likums) 5. panta pirmā daļa, 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 5. panta pirmā daļa un 43. pants nosaka, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.  Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums.  Saskaņā ar Meža likuma 44. panta ceturtās daļas 2. punkta „b” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā kapsētu izveidošanai vai paplašināšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kas nosaka, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp kapsētu izveidošana un uzturēšana.  Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai.  Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – noteikumi Nr. 776).  Noteikumu Nr. 776 13. punkts paredz, ka pēc zemesgrāmatas apliecības un meža inventarizācijas materiālu saņemšanas ministrija sagatavo rīkojuma projektu par valsts meža zemes atsavināšanu.  Zemkopības ministrija atbilstoši noteikumiem Nr. 776 ir izvērtējusi Saldus novada pašvaldības iesniegtos dokumentus valsts meža zemes atsavināšanai un pilnvarojusi pašvaldību veikt darbības, kas saistītas ar valsts meža zemes atsavināšanu.  Saldus novada dome pieņēma lēmumu (2013. gada 21. marta lēmums Nr.4, 45. §) ierosināt valsts meža zemes – nekustamā īpašuma „Veides mežs” (kadastra Nr. 8425 004 0034) daļas, aptuveni 15 ha platībā – atsavināšanu un nodošanu bez atlīdzības Saldus novada pašvaldības īpašumā tās autonomās funkcijas īstenošanai – kapsētas izveidošanai.  Zemkopības ministrija 2013. gada 10. aprīlī no Saldus novada domes saņēma ierosinājumu (Nr.4.1-36.1/1470) un tam pievienotu minēto domes lēmumu – nodot bez atlīdzības Saldus novada pašvaldībai nekustamā īpašuma „Veides mežs” (kadastra Nr. 8425 004 0034) daļu aptuveni 15 ha platībā, Saldū, Saldus novadā (ietilpst AS „Latvijas valsts meži” Dienvidkurzemes mežsaimniecības 22229. Pampāļu meža iecirkņa 348. kvartāla teritorijā), pašvaldības autonomās funkcijas īstenošanai – kapsētas izveidošanai.  Par Dienvidkurzemes mežsaimniecības 22229. Pampāļu meža iecirkņa 348. kvartālu ir noslēgts ilgtermiņa mežistrādes līgums ar AS „Saldus mežrūpniecība” līdz 2090. gadam.  AS „Saldus mežrūpniecība” 2015. gada 21. septembrī apliecināja, ka zemes vienības (kadastra apzīmējums 8425 004 0209) 15,0085 ha platībā, atsavināšanas gadījumā noslēgs vienošanos ar AS „LVM” par attiecīgās zemes vienības izslēgšanu no ilgtermiņa mežizstrādes līguma platībām.  Saldus novada pašvaldība 2015. gada 22. septembra izziņā Nr. 4-41/3597 apliecina, ka saskaņā ar spēkā esošo Saldus novada teritorijas plānojumu 2013.-2025. gadam (apstiprināts ar Saldus novada pašvaldības saistošajiem noteikumiem Nr.14 „Saldus novada teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa”, kas apstiprināti 2013. gada 25. aprīļa Saldus novada domes sēdē (protokols Nr. 5, 10. §), ir pieļaujama kapsētas ierīkošana nekustamajā īpašumā „Veides meža kapi” (kadastra Nr. 8425 004 0257).  Veselības inspekcija 2012. gada 26. novembrī sniedza atzinumu Nr. 1559 par zemesgabala izvēli būvniecībai, norādot, ka zemesgabals „Veides mežs”, ar kadastra Nr. 8425 004 0034, Saldū, Saldus novadā ir piemērots kapsētas ierīkošanai.  Vides pārraudzības valsts birojs pēc ietekmes uz vidi sākotnējā izvērtējuma ar 2013. gada 11. marta lēmumu Nr. 63 noteica nepiemērot Saldus novada pašvaldības ierosinātajai darbībai – kapsētas ierīkošanai un teritorijas infrastruktūras izveidošanai un labiekārtošanai nekustamā īpašuma „Veides mežs” 1. zemes vienībā (kadastra Nr. 8425 004 0034), Saldus pilsētā – ietekmes uz vidi novērtējuma procedūru.  Valsts vides dienesta Liepājas reģionālā vides pārvalde 2013. gada 9. aprīlī izdeva tehniskos noteikumus Nr. LI13TN0080 paredzētajai darbībai – kapsētas ierīkošanai.  Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2013. gada 2. janvārī vēstulē (Nr. 9-1\_0003\_101\_13\_1) informēja, ka neiebilst pret nekustamajā īpašumā „Veides mežs” (kadastra Nr. 8425 004 0034) ietilpstošās valsts zemes vienības (kadastra apzīmējums 8425 004 0034) daļas aptuveni 15 ha platībā nodošanu Saldus novada pašvaldībai autonomās funkcijas īstenošanai – kapsētas ierīkošanai.  Zemkopības ministrija 2013. gada 7. maijā pilnvaroja Saldus novada pašvaldību veikt darbības, kas saistītas ar valsts meža zemes – zemes vienības ar kadastra apzīmējumu 8425 004 0034 daļas aptuveni 15 ha platībā – atsavināšanu, t.i., zemes vienības nodalīšanu apvidū, zemes robežu plāna izgatavošanu un zemes vienības meža inventarizāciju.  Atbilstoši pilnvarojumam Saldus novada pašvaldība ir veikusi nepieciešamās darbības, kas saistītas ar valsts meža zemes atsavināšanu.  2015. gada 6. jūnijā veikta zemes vienības (kadastra apzīmējums 8425 004 0209) meža inventarizācija (lieta Nr. 814130653).  Nekustamais īpašums „Veides meža kapi” (nekustamā īpašuma kadastra Nr. 8425 004 0257) ar tajā ietilpstošo zemes vienību (kadastra apzīmējums 8425 004 0209), kas atdalīta no nekustamā īpašuma „Veides mežs” (kadastra Nr. 8425 004 0034), 2015. gada 27. augustā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Saldus pilsētas zemesgrāmatu nodalījums Nr. 100000547591).  Lai īstenotu apbūvi – ierīkotu kapsētu – ir nepieciešama atmežošana – zemes lietošanas veida maiņa. Atbilstoši Meža likuma 41. panta pirmajai daļai platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus. Kompensācijas noteikšanas kritēriji, kā arī aprēķināšanas un atlīdzināšanas kārtība noteikta Ministru kabineta 2012. gada 18. decembra noteikumos Nr. 889 „Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”.  Ministru kabineta rīkojuma projekta būtība ir atļaut Zemkopības ministrijai nodot bez atlīdzības Saldus novada pašvaldības īpašumā valsts meža zemi – nekustamo īpašumu „Veides meža kapi” (nekustamā īpašuma kadastra Nr. 8425 004 0257) – pašvaldības autonomās funkcijas īstenošanai – kapsētas ierīkošanai, vienlaikus nosakot, ka gadījumā, ja nekustamais īpašums „Veides meža kapi” (nekustamā īpašuma kadastra Nr. 8425 004 0257) netiks izmantots norādītās pašvaldības autonomās funkcijas īstenošanai, Saldus novada pašvaldībai būs pienākums bez atlīdzības nodot to atpakaļ valstij. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Pēc rīkojuma projekta izsludināšanas Valsts sekretāru sanāksmē 2015. gada 8. oktobrī netika saņemti pieprasījumi par nekustamā īpašuma „Veides meža kapi” (nekustamā īpašuma kadastra Nr. 8425 004 0257) nepieciešamību citām ministrijām vai valsts iestādēm to funkciju nodrošināšanai. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Saldus novada pašvaldība segs izdevumus, kas saistīti ar nekustamā īpašuma „Veides meža kapi” (nekustamā īpašuma kadastra Nr. 8425 004 0257) pārreģistrāciju uz Saldus novada pašvaldības vārda. | | | | |

***Anotācijas II, IV un V sadaļa – projekts šīs jomas neskar.***

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Saldus novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, kā arī rīkojuma projekts neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs J.Dūklavs

09.11.2015. 10:33

1525

A.Staškova

67027345, Anda.Staskova@zm.gov.lv